Document ID: 31990D0165

31990D0165
L 091/34
SLUŽBENI LIST EUROPSKE UNIJE
28.03.1990.
ODLUKA KOMISIJE
od 28. ožujka 1990.
o popisu objekata na Madagaskaru odobrenih za uvoz svježeg mesa u Zajednicu
(90/165/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), kako je zadnji put izmijenjena Direktivom 89/227/EEZ (2), a posebno njezin članak 4. stavak 1. i članak 18. stavak 1.,
budući da objekti u trećim zemljama ne mogu biti ovlašteni za izvoz svježeg mesa u Zajednicu ako ne zadovoljavaju opće i posebne uvjete iz Direktive 72/462/EEZ;
budući da Odluka Komisije 84/576/EEZ (3) zabranjuje uvoz svježeg mesa koje dolazi iz objekata na Madagaskaru; budući da je uvoz nastavljen do 30. lipnja 1985. kako bi se izbjegao nagli prekid postojećeg tijeka trgovine;
budući da je daljnji inspekcijski pregled proveden u skladu s člankom 5. Direktive 72/462/EEZ i člankom 2. stavkom 1. Odluke Komisije 86/474/EEZ o provedbi kontrola na licu mjesta koje treba provesti u pogledu uvoza goveda, svinja i svježeg mesa iz država koje nisu članice (4) pokazao da je standard higijene u dva objekta povećan i stoga ga se može smatrati zadovoljavajućim;
budući da ovi objekti mogu, u ovim okolnostima, biti uključeni na popis objekata koji su ovlašteni za izvoz u Zajednicu i stoga se Odluka 84/576/EEZ mora staviti izvan snage;
budući da uvoz svježeg mesa iz objekata koji su navedeni u Prilogu ostaje predmet odredbi Zajednice koje su propisane na drugim mjestima, a posebno one o zdravstvenoj zaštiti životinja, pregledu na prisutnost rezidua u svježem mesu, zabrani korištenja nekih tvari koje imaju hormonalno djelovanje u uzgoju životinja;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
1. Objekti na Madagaskaru koji se nalaze u Prilogu ovim se odobravaju za uvoz svježeg mesa u Zajednicu u skladu s navedenim Prilogom.
2. Uvoz iz objekata navedenih u Prilogu ostaje predmet veterinarskih odredbi Zajednice koje su propisane na drugim mjestima.
Članak 2.
Države članice zabranjuju uvoz svježeg mesa koje dolazi iz objekata koji se ne nalaze u Prilogu.
Članak 3.
Odluka 84/576/EEZ ovime se stavlja izvan snage.
Članak 4.
Ova je Odluka upućena državama članicama.
Sastavljeno u Bruxellesu 28. ožujka 1990.

Labels: 3
18
17